《恭和令制感秋》
宋代·姜特立

金虎肃秋气，属兹摇落时。
淅沥暮蝉澁，嘹唳征鸿悲。
遥巘云冒絮，平林露成帷。
黄凋菡萏盘，戏坠芙蓉枝。
湿叶填断堑，寒藤蔓荒篱。
东储感物变，西陆占星移。
清风已预戒，秋阳岂难知。
偶氽叹憭栗，旧然吐新奇。
想象酒方酣，浩荡思无涯。
不学楚人赋，载赓豳土诗。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。